recursal/SuperWikiNEXT-32B huggingface dataset:
**Marcin Bachleda** (født 4. september 1982 i Zakopane) er en polsk skihopper.

Han debuterte internasjonalt med 49.-plass (av 67 deltakere) i storbakken i VM i Bischofshofen i 1999. Han deltok også i VM i 2001, 2003 og 2005. Hans beste individuelle plassering i VM er 27.-plass i normalbakken i Lahtis i 2001 og i storbakken i Predazzo (Val di Fiemme) i 2003. I lagkonkurranse med Polen er hans beste plassering 6.-plass i normalbakken i Oberstdorf i 2005.

I verdenscupen debuterte han med 48.-plass i Willingen 4. februar 2001. Hans beste individuelle plassering i verdenscupen er 11.-plass i Kuusamo 30. november 2002. Sammenlagt i verdenscupen ble han nummer 42 i sesongen 2002-03.

Marcin Bachleda deltok i vinter-Universiaden i 2005 og 2009. I Yabuli (i Shangzhi i Folkerepublikken Kina) i 2009 tok han sølvmedalje i normalbakken, og var på det polske laget som ble nummer 4 (av 10 lag) i lagkonkurransen.

Referanser
----------

Eksterne lenker
---------------

* (en) Marcin Bachleda – FIS (skihopping) Rediger på Wikidata

* (pl) Marcin Bachleda – skijumping.pl Rediger på Wikidata
**Hayward Field** er et friidrettstadion ved University of Oregon i Eugene i Oregon i USA.

Historie
--------

Stadionet ble bygd i 1919, til universitetets fotballag, Oregon Ducks football, og ble oppkalt etter universitetets friidrettstrener Bill Hayward. Den ble bygget for å erstatte den tidligere friidrettsbanen Kincaid Field, en jordbane som ble bygget i 1895.

I 1921 ble det bygd en 6-banes friidrettsbane rundt fotballbanen, og i 1969 ble denne bygd ut til åtte baner, og dekket ble endret til helårsdekke. Hovedtribunen ble revet i 1973, og ble gjenoppbygd til 1975. Friidrettsstevnet Prefontaine Classic ble etablert i 1973, under navnet «Hayward Field Restoration Meet», for å samle inn penger til ny tribune på vestsiden av banen. Banen ble endret til metriske mål i 1987, da banens lengde ble endret fra 440 yards (402,3 meter) til 400 meter, samtidig som svingene ble tilpasset internasjonale standarder. 

Stadionet ble renovert i 2004, og den ble revet på nytt i 2018, for å renoveres fram til 2020. Det første stevnet som ble arrangert på det nyrenoverte stadionet var collegestevnet *Hayward Premiere* 2. april 2021.

USA-mesterskapet i friidrett og NCAA-mesterskapet i friidrett har vært arrangert på Hayward Field en rekke ganger, og Junior-VM i friidrett 2014 ble arrangert her, og fra 15. til 24. juli ble VM i friidrett 2022 avholdt.

Referanser
----------

1. ↑  Eugene Register-Guard - *Illness fatal to Col. Bill*, besøkt 7. mai 2021.
2. ↑  Eugene Register-Guard - *Still short of the goal*, besøkt 7. mai 2021.
3. ↑  Eugene-Register Guard - *Wottle (3:53.3) still king of the milers*, besøkt 7. mai 2021.
4. ↑  Runnersworld.com - *New Hayward Field Opens for Competition*, besøkt 7. mai 2021.

Eksterne lenker
---------------

* University of Oregon Athletics - Hayward Field

|  |  |
| --- | --- |
| Oppslagsverk/autoritetsdata | GeoNames
 |
**Haymarket** er ei gate i det sentrale London. Den går fra The Mall nær Trafalgar Square opp til Piccadilly Circus. Gata er kjent for sine fasjonable restauanter og sine to tradisjonsrike teatre, Theatre Royal (Haymarket Theatre) og Her Majesty's Theatre. 

Haymarket ligger i Londons teaterdistrikt West End, og har huset teatre iallfall siden 1600-tallet. I 1705 åpna her Queen's Theatre, tegna av arkitekten John Vanbrugh. Da salen viste seg å ha en akustikk som egna seg for operaframførelser, ble Queen's snart en ledende operascene i London. Det var her de fleste av Georg Friederich Händels operaer og oratorier hadde premiere mellom 1710 og 1745. Etter dronning Annes død i 1710 ble teateret omdøpt til King's Theatre. Bygningen brant i 1790, et nytt King's Theatre ble reist kort tid etter som gikk tapt i en ny brann hundre år seinere. I 1897 ble så His Majesty's Theatre bygd på samme sted, og denne bygningen (Her Majesty's Theatre) er fortsatt i bruk til større musikaloppsetninger.

Theatre Royal på andre sida av gata er fra 1820. Her lå det tidligere et teater fra 1720-åra.

Også på Haymarket er New Zealand House, New Zealands høykommisjon i Storbritannia.

Bordellvirksomheten som Haymarket i tidligere tider var særlig kjent for, er det få spor etter i dag.

29. juni 2007 et mulig terrorangrep avvergert da en bil med eksplosive materialer ble funnet i gata. Det ble konstatert av det dreide seg om en bilbombe, noe som utløste terroralarm. En annen bilbombe ble funnet i Cockspur Street like ved.

Referanser
----------

1. ↑  BBC: «Police avert car bomb 'carnage'», hentet 2007-06-30

  


|  |  |
| --- | --- |
| Oppslagsverk/autoritetsdata | VIAF
 |
**Hvitulv** (Lat. *Canis lupus albus*) er en underart av ulv, og en av flere ulvetyper som refereres som arktiske. Den lever på den eurasiske tundraen, i det nordlige Finland og Russland. Den hvite ulven har også blitt sett i nordlige Norge.[] Hvite ulver er de største av alle ulver.

Beskrivelse
-----------

Hvitulven veier normalt omkring 45-55 kg og blir gjerne 150-155 cm lang, ikke medregnet halen. Tispene blir noe mindre. Den største hvitulven som er registrert veide hele 76,5 kg. Voksne individer lever gjerne i ca. 10 år, men kan bli opp mot 20 i fangenskap.

Pelsen hos arktiske ulvetyper holder seg hvit hele året. Den hvite hårstammen har flere luflommer enn pigmenterte pelshår og gir mye bedre isolasjon mot kulde. Vinterstid får hvitulven tykk underull, og det gror gjerne ut lange pelshår som dekker hele foten på dyret og isolerer og beskytter mot snø og is. Med sommervarmen starter røytingen, men ofte rekker ikke all underullen å forsvinne før en ny vinter begynner. Temperaturen kan krype ned mot -55-60°C vinterstid, mens den sommerstid kan komme opp mot 15-20°C.

Reproduksjon
------------

Parringstiden starter i mars og valpene fødes gjerne i slutten av mai eller begynnelsen av juni måned. Drektighetstiden er som for hunder, ca. 63 dager. Hvitulven føder gjerne 6-7 valper. Disse har en grålig pels den første tiden, men blir hvitere ettersom dyret vokser til. Valpene forlater gjerne hiet omkring én måned gamle. Hele flokken tar da del i oppfostringen og opplæringen. Ved seks måneders alder begynner valpene å lære å jakte, og ved ti måneder kan de som regel delta for fullt i jakten. Tisper regnes som fullt voksen når de er to år gamle, mens hannen er tre år.

Ernæring
--------

Hvitulv jakter og spiser vanligvis hare og lemen, men kan også ta rein og moskusfe om anledningen byr seg. Hvitulven er et flokkdyr, men størrelsen på flokken varierer gjerne med tilgangen på føde. Flokken ledes av en alfahanne og ei alfahunne, som gjerne er de eneste som reproduserer seg. Ulvene jakter ofte småvilt alene, men samarbeider når store dyr skal nedlegges.

Litteratur
----------

* Brandenburg, Jim (1993): *To the Top of the World; Adventures With Arctic Wolves*, ISBN 0-8027-7462-8
* Busch, Robert (1995): *The Wolf Almanac*, ISBN 1-55821-557-3

|  |  |
| --- | --- |
| Oppslagsverk/autoritetsdata | Store norske leksikon
 |
Portal: Film

***Hvor er dr. Dumartin?*** (original tysk tittel: *Die ewige Maske*) er en østerriksk-sveitsisk film fra 1935, regissert av Werner Hochbaum.

Filmen ble vist på Filmfestivalen i Venezia i 1935, men vant ingen utmerkelser der.

Handling
--------

En idealistisk doktor, Dr. Weimann, tror at han endelig har oppdaget en kur mot hjernehinnebetennelse. Selv om han blir beordret til ikke å eksperimentere videre med dette serumet, gjør Weimann det likevel. Han bruker det antatte vidundermiddelet på en veldig syk pasient. Når mannen dør, blir Weimann irettesatt av sine overordnede. Han tror at alt sammen var en fiasko, og synker ned i en depresjon som etter hvert utvikler seg til delirium.

Doktoren finner det snart umulig å skille illusjon eller virkelighet. I mellomtiden fastslår Weimanns overordnede at serumet hans faktisk var effektivt, og nå må de forsøke å få Wimann til å avsløre formelen.

Rolleliste
----------

* Peter Petersen - Professor Tscherko
* Mathias Wieman - Dr. Dumartin
* Franz Schafheitlin - Monsieur Negar
* Tom Kraa - Dr. Wendt
* Thekla Ahrens - søster Anna
* Olga Tsjekhova - Madame Negar
* Karl Skraup - Le gardien

Eksterne lenker
---------------

* (en) *Hvor er dr. Dumartin?* på Internet Movie Database Rediger på Wikidata

* (sv) *Hvor er dr. Dumartin?* i Svensk Filmdatabas Rediger på Wikidata

* (en) *Hvor er dr. Dumartin?* på AllMovie Rediger på Wikidata

* (de) *Hvor er dr. Dumartin?* på filmportal.de Rediger på Wikidata

* (en) *Hvor er dr. Dumartin?* på Rotten Tomatoes Rediger på Wikidata
**Hvitveislundmåler** (*Mesotype didymata*) er en sommerfugl i gruppen av de egentlige målere (Geometridae). Artens norske navn er ikke dekkende da den ikke synes å være knyttet til hvitveis. Den finnes over det meste av Norge nord til Troms.

Utseende
--------

En middelsstor (vingespenn 21 – 25 mm), slank, mer eller mindre grålig måler. Den kan variere nokså mye i utseende, men kan lett kjennes på det to avlange, mørke flekkene i den ytre delen av forvingen. Hannen har fjærformede antenner. **Forvingen** er mer eller mindre grå, ofte grønnlig eller rødlig, med tre hvite tverrbånd. Noen ganger dominerer den hvite fargen. Det innerste tverrbåndet, nær roten, er ganske smalt, de to ytterste bredere. Like utenfor det ytterste tverrbåndet sitter det to avlange, brunsvarte flekker som ofte er sammenvokst innerst. Begge vingepar har en rekke av små, svarte flekker langs ytterkanten. **Bakvingen** er gråhvit. Larven er lang og slank og skiller seg slik fra de fleste andre artene i slekten *Perizoma*. Den er grågrønn på farge med korte, mørke børster.

Levevis
-------

Arten lever på myrer, heier og andre åpne områder. I motsetning til de fleste andre *Perizoma-*artene lever larven åpent på næringsplanten, ikke inne i frøkapslene, og den kan benytte en rekke forskjellige næringsplanter, dog sannsynligvis ikke hvitveis. Dette kan gi grunnlag for å regne denne arten (og noen andre) til en egen slekt, *Mesotype.* Larven kan finnes blant annet på blåbær (*Vaccinium myrtillus*), vier (*Salix* spp.), røsslyng (*Calluna vulgaris*) og geitrams (*Chamerion angustifolium*). De voksne målerne flyr i juli – august, og arten overvintrer som egg.

Utbredelse
----------

Arten finnes i hele Europa, og i hele Norge bortsett fra Finnmark.

Litteratur
----------

* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker
---------------

* (en) *hvitveislundmåler* i Global Biodiversity Information Facility Rediger på Wikidata

* (no) *hvitveislundmåler* hos Artsdatabanken Rediger på Wikidata

* (sv) *hvitveislundmåler* hos Dyntaxa Rediger på Wikidata

* (en) *hvitveislundmåler* hos Fauna Europaea Rediger på Wikidata

* (en) *Kategori:Mesotype didymata* – bilder, video eller lyd på Wikimedia Commons Rediger på Wikidata

* *Mesotype didymata* – detaljert informasjon på Wikispecies Rediger på Wikidata
* Nettsiden *Svenska Fjärilar*, med bildegalleri
* UK moths, *Perizoma didymata*
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site Arkivert 4. mars 2016 hos Wayback Machine.
***Hexen: Beyond Heretic***, med logoen stavet **HeXen**, er et førstepersons action/eventyrspill utviklet av Raven Software, publisert av id Software, utviklerne av DOOM, og utgitt av GT Interactive den 30. oktober 1995. Det er en uoffisiell oppfølger til spillet Heretic, utviklet, publisert og utgitt av de samme som de i Hexen.

Spillet kjører i Doom-grafikkmotoren Doom engine, en kraftig modifisert versjon, som tillot hopping og å kontrollere spilleren med musen, samt å se seg rundt i forskjellige dimensjoner (opp og ned), som før ikke var mulig i vanlig Doom, kun til sidene.

Gameplay
--------

Spillet handler om fortsettelsen på historien om de tre "Serpent Riders", tre monstre, kalt "D'Sparil", "Korax" og "Eidolon", som har invadert hver sin planet, Parthoris, Cronos og Thyrion. Heretic tok for seg hva som skjedde på Parthoris, under invasjonen av D'Sparil og hans hær, og Hexen følger opp på planeten Cronos med invasjonen av Korax og hans styrker.

Spilleren kan kontrollere en av tre forskjellige klasser, en trollmann (Mage), en prest (Cleric) eller en kriger (Fighter). Hver klasse har sine forskjellige våpen, til forskjell fra forgjengere Heretic og Doom, hvor man kun styrte èn hovedperson som hadde sitt bestemte våpenarsenal. Krigeren baseres mest på nærkamp med slåsshansker, håndøkser, klubber og sverd, mens trollmannen benytter seg av avstandskjemping med forskjellige trylleformularer, og presten benytter seg av en lett blanding.

Spillet mottok svært gode kritikker når det ble lansert, og det fikk i 1997 sin egen oppfølger, Hexen II, hvor den siste Serpent Rider, Eidolon, herjer på planeten Thyrion, i ordentlig 3D-grafikk, kjørt i Quake-motoren. Det er uvisst om det skal lanseres enda en oppfølger til Hexen-universet.

Referanser
----------

1. ↑  «Hexen (Game) - Giant Bomb». Besøkt 22. juli 2021.
2. ↑  «Hexen for Nintendo 64 - GameFAQs». Besøkt 22. juli 2021.
3. ↑  «Hexen: Beyond Heretic for PlayStation - GameFAQs». Besøkt 22. juli 2021.
4. ↑  «Hexen: Beyond Heretic for Saturn - GameFAQs». Besøkt 22. juli 2021.

Eksterne lenker
---------------

* (en) *Hexen* på Steam Rediger på Wikidata

* (en) *Hexen* på GOG.com Rediger på Wikidata

* (en) *Hexen* hos MobyGames Rediger på Wikidata

* (en) *Hexen* på Internet Movie Database Rediger på Wikidata

* (en) *Hexen* hos Giant Bomb Rediger på Wikidata

* (en) *Hexen* hos Internet Game Database Rediger på Wikidata

* (en) *Hexen* hos GameFAQs Rediger på Wikidata

* (en) *Hexen* hos GameFAQs Rediger på Wikidata

* (en) *Hexen* hos GameFAQs Rediger på Wikidata

  


|  |  |
| --- | --- |
| Oppslagsverk/autoritetsdata | BNF **·** BNF (data)
 |

Portal: Videospill
Storhamar Hockeymuseum
**Storhamar Hockeymuseum** er et museum i Hamar, Innlandet som tilhører Storhamar Ishockey åpnet av ordfører Einar Busterud sammen med Roar Johansen, Gunnar Larsen, Steinar Johansen og Erik Kristiansen, lørdag 16. mars 2019. Det er Norges første og eneste ishockeymuseum. Hockeymuseum befinner seg i Storhamar Ishall.

Storhamar Hockeymuseum som viser hockeyens historie i Hamar og hvordan Storhamar Ishockey har utviklet seg gjennom seks tiår.

Storhamar Hockeymuseum har ingen faste åpnings tider og er oppe som regel når Storhamar spiller sine hjemmekamper med har også vært åpent i forbindelse med Museumsnatt.

Referanser
----------

1. ↑  Hockeymuseum
2. ↑  oss med å hedre 60 års hockeyhistorie[*død lenke*] Hamar Arbeiderblad
3. ↑  Brenden, Jo Espen (4. mars 2019). «Slik blir hockeymuseet». *Østlendingen* **(norsk)**. Besøkt 7. januar 2023.
4. ↑  Storhamar Hockeymuseum Arkivert 30. september 2020 hos Wayback Machine. Storhamar Hockeymuseum

Eksterne lenker
---------------

* Hockeymuseum på Facebook

| * v
* d
* r
Storhamar Idrettslag |
| --- |
| Lag | 
* Storhamar Fotball
* Storhamar Hockey
* Storhamar Håndball
* Storhamar Kunstløp

 |
| Arenaer | 
* CC Amfi
* Boligpartner Arena
* Prestrudbana
* Prestrudhallen
* Storhamar Ishall
* Sparebankhallen

 |
| Annet | 
* Storhamar Supporter Union
* Storhamar Hockeymuseum

 |
**Lü Fuyuan** (forenklet kinesisk: 吕福源, tradisjonell kinesisk: 呂福源, pinyin: *Lǚ Fúyuán*, født i oktober 1945 i Suihua i provinsen Heilongjiang i Kina, død 18. mai 2004 i Beijing) var en kinesisk kommunistisk politiker. Han var Folkerepublikken Kina første handelsminister.

Lü Fuyuan ble utdannet i fysikk ved Jilinuniversitetet og arbeidet så i mange år ved en bilfabrikk i Changchun. Derettet studerte han ved Université de Montréal i Canada fra 1981 til 1983; hhan fikk tilbud om å forbli i landet, men avslo og reiste hjem.

På forslag fra den kinesiske ambassade i Canada ble Lü invitert inn som medlem av Det kinesiske kommunistiske parti i 1983. Han fikk ledende stillinger i bilindustrien, og i 1989 fikk han ansettelse i regjeringens ministerum for maskinindustri. Der ble han etterhvert viseminister. Hans innsats for utviklingen av kinesisk bilindustri var svært viktig. 

I 1998 ble han viseminister for utdannelse, og så for utenlandshandel og økonomisk samarbeid. 

Etter en omorganisering av regjeringsministeriene i 2003 ble ministeriet for utenlandshandel og økonomisk samarbeid omgjort til handelsministeriet. Lü Fuyuan ble dets første minister. Men under ett år etter, den 29. februar 2004, gikk han av på grunn av leverkreft, og døde tre måneder etter.

Eksterne lenker
---------------

* (en) Lü Fuyuan hos China Vitae Rediger på Wikidata
* Former Chinese commerce minister dies

  


|  |  |
| --- | --- |
| Oppslagsverk/autoritetsdata | Prabook
 |
**Lübeck bispedømme** var det eneste protestantiske fyrstbispedømmet i Det tysk-romerske rike.

Bispedeømmet ble grunnlagt rundt år 970 i Oldenburg som et ledd i den slaviske misjonen. Metropolitanbispedømmet var Bremen erkebispedømme. På grunn av flere slaviske opprør ble bispesetet gitt opp fra 983 til 1043 og igjen fra 1066 til 1149. Setet ble så flyttet til Bosau, og i 1160 til Eutin. Domkapitelet befant seg i Lübeck, men på grunn av tallrike konflikter mellom byen og biskopen beholdt han for det meste sin residens i bispeslottet i Eutin.

Fra middelalderen var Lübeck bispedømme et fyrstbispedømme, dvs. biskopen ble riksfyrste med stemme i riksdagen og var samtidig verdslig hersker over et såkalt høystift. Høystiftet var mye mindre enn bispedømmets kirkelige utstrekning, og bestod bare av små områder ved Eutin og Bad Schwartau samt noen mindre tomter i Lübeck.

Under reformasjonen gikk bispedømmet mellom 1531 og 1542 over til den protestantiske troen. Domkapitelet fortsatte imidlertid å velge biskoper. Selv om kirken offisielt betegnet dem som *administratorer* (siden de som protestanter ikke var godkjent av paven), beholdt de tittelen *fyrstbiskop* og sin rang som riksfyrste. Fra og med 1586 valgte domkapitelet alltid et medlem av hertughuset Holstein-Gottorp som fyrstbiskop. Denne praksisen ble anerkjent i freden i Westfalen (1648). Dermed var fyrstbiskopen av Lübeck den eneste protestanten blant de geistlige riksfyrstene.

Paven anerkjente derimot ikke det protestantiske fyrstbispedømmet som etterfølger av det opprinnelige. Ifølge den katolske kirkens syn ble bispedømmet opphevet i 1648, hvorpå dens territorium tilfalt det apostoliske vikariat i nord. Likevel beholdt paven retten til å velge fire av representantene til Lübecks domkapitel.

Gjennom *Reichsdeputationshauptschluss* i 1803 ble fyrstbispedømmet sekularisert og omvandlet til et verdslig fyrstedømme. Hertugen av Oldenburg, som allerede fra 1773 hadde vært fyrstbiskop av Lübeck i personalunion, ble innsatt som fyrste av Lübeck.

| * v
* d
* r
Katolske bispedømmer i Tyskland |
| --- |
| Nåværende bispedømmer: | 
* Aachen
* Augsburg
* **Bamberg**
* **Berlin**
* Dresden-Meißen
* Eichstätt
* Erfurt
* Essen
* **Freiburg**
* Fulda
* Görlitz
* **Hamburg**
* Hildesheim
* **Köln**
* Limburg
* Magdeburg
* Mainz
* **München-Freising**
* Münster
* Osnabrück
* **Paderborn**
* Passau
* Regensburg
* Rottenburg-Stuttgart
* Speyer
* Trier
* Würzburg

 | Kart over Tysklands katolske bispedømmer og kirkeprovinser |
| Bispedømmer som historisk lå helt eller delvis i dagens Tyskland: | 
* Brandenburg
* **Bremen**
* Cammin
* Chiemsee
* Corvey
* Freising
* Halberstadt
* Havelberg
* Konstanz
* Lebus
* Lübeck
* Lüttich
* Meißen
* Merseburg
* Metz
* Minden
* Naumburg
* Ratzeburg
* **Salzburg**
* Schleswig
* Schwerin
* Straßburg
* Verden
* Worms

 |
| (erkebispedømmer i fet) |
**Olle Mattson** (født 17. november 1922 i Uddevalla, død 3. august 2012) var en svensk forfatter av barnebøker, filmmanus og sangtekster. Han studerte litteraturhistorie og nordiske språk fra 1945 til 1948, og debuterte i 1953 med *Vem hickar hos Nikodéns?*

Forfatterskapet har blitt beskrevet som «*bl.a. historiske romaner for børn og unge, som handler om at vokse op og klare sig under kummerlige vilkår*», og miljøet er ofte 1800-tallets Bohuslän: «*Olle Mattson använde gärna det karga och vindpinade Bohuslän som spelplats i sina böcker, samtidigt som huvudpersonerna i hans berättelser ofta kämpade i hård motvind*». Barneromanen *Briggen Tre Liljor* (1955, norsk 1956) ble filmet i 1963. Bøkene om Taletten (*Fem ljus för Talejten*, 1967; og *Talejten väntar i väst*, 1975; begge på norsk 1980) handler om utvandring til Amerika, med utgangspunkt i en koleraepidemi i Göteborg i 1866.

*Kråkguldet* (1970, norsk 1973) var basert på hans eget filmmanus fra 1969. Han skrev også manus til en svensk filmatisering av *Synnøve Solbakken* (1957).

Priser
------

* Nils Holgersson-plaketten 1956 for *Briggen Tre Liljor*
* Expressens Heffaklump 1975 for *Talejten väntar i väst*

Referanser
----------

1. 1 2   Store norske leksikon, Store norske leksikon-ID Olle\_Mattson[Hentet fra Wikidata]
2. ↑   LIBRIS, libris.kb.se, utgitt 15. oktober 2012, besøkt 24. august 2018[Hentet fra Wikidata]
3. ↑  Kari Sønsthagen & Torben Weinreich. *Leksikon for børnelitteratur*. København, 2003. ISBN 87-411-5970-5
4. ↑  (no) Olle Mattson i Store norske leksikon
5. ↑  Författaren Olle Mattson död; SvD, 8.8.2012
6. ↑  Se profil på Internet Movie Database

Eksterne lenker
---------------

* (en) Olle Mattson på Internet Movie Database Rediger på Wikidata

* (en) Olle Mattson hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Svenske Litteraturbanken **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC
 |
**Daniel Kirkwood «Kirk» Fordice jr.** (født 10. februar 1934 i Memphis i Tennessee, død 7. september 2004 i Jackson i Mississippi) var en amerikansk ingeniør, forretningsmann og republikansk politiker.

Han hadde mastergrad i ingeniørfag fra Purdue University fra 1957, og tjenestegjorde som ingeniørsoldat i United States Army 1957–1959. Fordice var deretter i hærreserven frem til 1977, og oppnådde grad av oberst. Han gjorde karrière som bygningsingeniør med eget firma, Fordice Construction Company, i Vicksburg i Mississippi, og ble millionær.

Fordice var guvernør i Mississippi 1992–2000. Han var den første republikaneren som ble valgt til guvernør i delstaten etter 1876, ble kjent som en av de fremste konservative politikerne i USA, og hadde særlig høy oppslutning blant hvite velgere på landsbygden. Han sørget for skattelettelser og reduksjoner i offentlig forbruk. Han sørget også for at ekteskap ble forbeholdt mann og kvinne i delstatens grunnlov, støttet dødsstraff, og avskaffet kvoteringsordninger. Fordices forhold til de svarte i Mississippi var anstrengt, fordi han blant annet ikke ville beklage delstatens voldelige forhistorie overfor svarte. Det ble ikke videre bedre av at Fordice stilte opp med et slips med Sørstatenes flagg på.

Fordice døde av leukemi i 2004, 70 år gammel, og ble gravlagt i Rigdeland i Mississippi.

Referanser
----------

1. ↑  AP (8. september 2004). «Kirk Fordice, 70, Former Governor of Mississippi, Dies». *The New York Times* **(engelsk)**. Besøkt 19. august 2012.
2. ↑  Edsall, Thomas B. (27. februar 1999). «Miss. Governor Ending Historic Tenure». *Washington Post* **(engelsk)**. Besøkt 19. august 2012.

Eksterne lenker
---------------

* Kirk Fordice på *Find A Grave*

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** LCCN **·** ISNI
 |
***Hulk*** er en amerikansk superheltfilm fra 2003 basert på fiktiv seriefigur med samme navn fra serieforlaget Marvel Comics. Ang Lee regisserte filmen med Eric Bana i hovedrollen som doktor Bruce Banner (alterego for Hulk), samt Jennifer Connelly, Sam Elliott, Josh Lucas og Nick Nolte i andre roller. Filmen utforsker opprinnelsen til Hulken, som her delvis tilskrives Banner fars eksperimenter på seg selv, og på sin sønn.

Filmplanleggingen begynte så langt tilbake som i 1990. Filmen var på et tidspunkt planlagt å bli regissert av Joe Johnston og deretter Jonathan Hensleigh. Flere manuskripter hadde blitt skrevet før Ang Lee og James Schamus ble engasjert. *Hulk* ble filmet hovedsakelig i California, da i San Francisco Bay Area.

Filmen hadde et budsjett på 137 millioner dollar, spilte inn over 245 millioner dollar på verdensbasis, hvilket var langt mindre enn hva som var forventet. Filmen fikk i tillegg blandet omtaler fra filmkritikere. Mange roste manus, skuespill, karakterutviklinger i filmen og musikken til Danny Elfman, men kritiserte selve figuren Hulk som skilte seg fra den måten han ble framstilt i tegneseriene, foruten også utdaterte CGI (computergenererte bilder), og den mørke, deprimerende fortellingen. En annen Hulk-film, uavhengig fortellingene i denne, kalt for *The Incredible Hulk*, ble utgitt 13. juni 2008, da med Edward Norton i rollen som Bruce Banner.

Handling
--------

Forskeren Bruce Banner (Eric Bana) har problemer med temperamentet sitt. Det rolige livet hans som dyktig forsker sammen med den tidligere kjæresten Betty Ross (Jennifer Connelly) skjuler en smertefull fortid. En merkelig ulykke i laboratoriet slipper Banners indre demoner fri og gjør han til den mektigste skapningen på jordens overflate; Hulken, både superhelt og grønt monster.

Eksterne lenker
---------------

* Offisielt nettsted Rediger på Wikidata

* (en) Hulk (film) – kategori av bilder, video eller lyd på Commons Rediger på Wikidata
* (en) *Hulk* på Internet Movie Database Rediger på Wikidata

* (no) *Hulk* hos Filmfront Rediger på Wikidata

* (sv) *Hulk* i Svensk Filmdatabas Rediger på Wikidata

* (da) *Hulk* i Danmark Nationale Filminstitut Rediger på Wikidata

* (en) *Hulk* på AllMovie Rediger på Wikidata

* (fr) *Hulk* på Allociné Rediger på Wikidata

* (nl) *Hulk* på MovieMeter Rediger på Wikidata

* (en) *Hulk* på Turner Classic Movies Rediger på Wikidata

* (en) *Hulk* på American Film Institute Rediger på Wikidata

* (en) *Hulk* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |

Portal: Film
Helmut Schmidt, Erich Honecker, Gerald Ford og Bruno Kreisky undertegner slutterklæringen **Helsingfors-erklæringen** ble til ved Organisasjonen for sikkerhet og samarbeid i Europas konferanse i Helsingfors i Finland fra juli til august 1975, og omhandlet menneskerettighetene, pressefrihet, miljø og avståelse fra bruk av vold ved konfliktløsning. Avtalene ble dannet mellom flere land i Europa, samt USA og Canada.

Avtalene ble regnet som et viktig steg i retning nedrustning i den kalde krigen.

Beskrivelse
-----------

Bresjnev og ledelsen i østblokklandene ønsket anerkjennelse for todelingen av Europa som oppstod etter andre verdenskrig. Invasjonen av Tsjekkoslovakia noen år tidligere gjorde at østblokklandene var villig til å strekke seg langt i forhandlinger dersom de kunne få erklært anerkjennelse av de sovjetinsatte regimenes rett til å styre. Dette førte til Helsingfors-erklæringen ble kritisert i vestlige land for å legitimere diktatoriske regimer i øst. På den annen side innebar Helsingfors-erklæringen at østblokklandene skriftlig hadde erklært at de var for menneskerettighetene, selv om kommunistpartiene ikke hadde som intensjon å anerkjenne menneskerettigheter reelt. Dissidenter i østblokkland kunne bruke Helsingfors-erklæringen som begrunnelse i sin kamp mot kommunistregimene ved å vise at begrensningene i ytrings- og reisefrihet i østblokken stred mot prinsipper de selv hadde undertegnet. Dette ble inspirasjon til dissidentbevegelser som Charta 77 og Moscow Helsinki Group.

Undertegnende land
------------------

* Belgias flagg Belgia
* Bulgarias flagg Bulgaria
* Canadas flagg Canada
* Danmarks flagg Danmark
* Finlands flagg Finland
* Frankrikes flagg Frankrike
* Hellas’ flagg Hellas
* Irlands flagg Irland
* Islands flagg Island
* Italias flagg Italia
* Jugoslavias flagg Jugoslavia
* Kypros’ flagg Kypros
* Liechtensteins flagg Liechtenstein
* Luxembourgs flagg Luxembourg
* Maltas flagg Malta
* Monacos flagg Monaco
* Nederlands flagg Nederland
* Norges flagg Norge
* Polens flagg Polen
* Portugals flagg Portugal
* Romanias flagg Romania
* San Marinos flagg San Marino
* Sovjetunionens flagg Sovjetunionen
* Spanias flagg Spania
* Storbritannias flagg Storbritannia
* Sveits’ flagg Sveits
* Sveriges flagg Sverige
* Tsjekkoslovakias flagg Tsjekkoslovakia
* Tyrkias flagg Tyrkia
* Tysklands flagg Tyskland (Vest)
* Ungarns flagg Ungarn
* USAs flagg USA
* Vatikanstatens flagg Vatikanstaten
* Østerrikes flagg Østerrike
* Øst-Tysklands flagg Øst-Tyskland (DDR)

Se også
-------

* Den norske Helsingforskomite

Referanser
----------

1. ↑  John Lewis Gaddis *The Cold War – A new history* kapittl 5. ISBN 9780241958711

Eksterne lenker
---------------

* (en) Helsinki Accords – kategori av bilder, video eller lyd på Commons Rediger på Wikidata
* (en) Hele erklæringen (.pdf)

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica **·** GND **·** BBC Things
 |
Helsingforsavtalen undertegnes av Finlands statsminister Martti Miettunen. Til venstre for ham: Islands justis- og kirkeminister Bjarni Benediktsson. Til høyre: Norges kirke- og undervisningsminister Helge Sivertsen og Sveriges justisminister Herman Kling.
**Helsingforsavtalen**, eller **samarbeidsavtale mellom Danmark, Finland, Island, Norge og Sverige** er en avtale som regulerer det offisielle samarbeidet mellom de nordiske landene, og blir i blant kalt «Nordens grunnlov».Traktaten ble underskrevet i Helsingfors i Finland 23. mars 1962 og trådte i kraft 1. juli samme år. 

Parter i avtalen er Danmark, Finland, Island, Norge og Sverige. Avtalen har 70 artikler og i første artikkel heter det: *«Avtalepartene skal søke å bevare og ytterligere utvikle samarbeidet mellom landene på det rettslige, kulturelle, sosiale og økonomiske område, og når det gjelder samferdsel og miljøvern. Avtalepartene bør rådføre seg med hverandre i spørsmål av felles interesse som behandles i europeiske og andre internasjonale organisasjoner og konferanser.»*

I artikkel to heter det: *«Ved utformingen av lover og andre rettsregler i de nordiske land skal statsborgere i de øvrige nordiske land behandles likt med landets egne statsborgere.»*

Foreningen Norden feirer hvert år Nordens dag på dagen da avtalen ble inngått.

Se også
-------

* Nordisk råd
* Foreningen Norden
* Nordens dag

Eksterne lenker
---------------

* Foreningen Norden om helsingforsavtalen
* Lovdata: Samarbeidsavtale mellom Norge, Danmark, Finland, Island og Sverige [Helsingforsavtalen
* *Nordlys* 2012: *50 år med «Nordens grunnlov»*
| Medaljeoversikt |
| --- |
| Konkurrerte for NorgeNorge Norge |
| Golf |
| Golf Special Olympics World Games |
| Gull | Los Angeles 2015 |  Unified Foursome |

**Håkon Arnesen** (født 29. juni 1997 i Oslo) er en norsk golfspiller som representerer Grønmo Golfklubb. Han deltar i klassen Special Olympics.

Idrettskarriere
---------------

Arnesen deltok i Special Olympics World Summer Games 2015 Los Angeles i USA, og vant der Unified Foursome sammen med sin far, Christian Johansen.

I 2017 fikk han sølv i klasse B i det første offisielle NM i paragolf som ble arrangert. Klassen ble vunnet av Roar Søhus fra Drammen Golfklubb.

I 2021 ble han og hans søster Mathilde H. Arnesen Norgesmestre i Special Olympics Unified Foursome – Uoffisielt NM, på Grønmo GK. Turneringen gikk over 18 hull. 

Håkon har også vært med på flere av Stiftelsen VI kampanjer,

Referanser
----------

1. ↑  Håkon Arnesens utøverprofil på facebook
2. ↑  Nordstrand IF - *Gull til Håkon og Christian*, besøkt 25. juni 2019.
3. ↑  Norsk Golf - *Norsk medaljefangst i Special Olympics!*[*død lenke*], besøkt 25. juni 2019.
4. ↑  Grønmo Golfklubb - *NM paragolf (funksjonshemmede)*, besøkt 25. juni 2019.
5. ↑  Norges Golfforbund, Paragolf
**Håkon Banken** (født 19. januar 1949, død 18. mars 2018) var en artist og trubadur fra Hof i Solør i Hedmark. Han er kjent for tekster om harde oppvekstvilkår, livet på landet, depresjon og ungdomstid. 

Han vokste opp i pinsemenigheten og opptrådte først på bedehuset. Hans popularitet vokste fra debututgivelsen i 1977 og gjennom hele åttitallet. Musikken ble etterhvert også populær i de store dansebandmiljøene i Malung og andre deler av Sverige. Han solgte mer enn en halv million plater og kassetter og var øverst på Norsktoppen i flere uker.

Arne Bendiksens talentspeider oppdaget Banken gjennom en kassett innspilt på psykiatrisk avdeling ved Hamar, og de fikk solgt musikken som kassetter på bensinstasjoner. Den danske artisten Jodle Birge kontaktet Bendiksen og ba om å få spille inn og synge noen av Bankens sanger på musikalsporet som han fikk oversendt. Dansken fikk en stor radiohit i Danmark med Bankens «Rigtige venner» i 1986 og spilte den inn på engelsk i Nashville og senere av andre i flere versjoner på flere språk.

I 2001 ga han ut sitt 16. soloalbum, *Flickan från Gästis*; samme år var han også gjesteartist på *Frem fra Glemselen kap.20* sammen med Rita Engebretsen og Helge Borglund.

Diskografi
----------

* *Takk for livet* (1977)
* *Hvordan tror du verden ser på meg* (1978)
* *Jeg vil glemme!* (1979)
* *Hvem skal dømme?* (1980)
* *Barnatro* (1981)
* *Rosen* (1982)
* *Håkon Banken* (1984)
* *Håkon Bankens beste* (1984)
* *Rik, men fattig millionær* (1984)
* *Min barndoms jul* (1986)
* *Ingen plåtcab til himmelen* (1987)
* *Farvel Broder Aage* (1988)
* *Perleporten* (1989)
* *Sikkert som Banken* (1991)
* *Takk for livet-Bankens beste* (2000)
* *Flickan från Gästis* (2001)

Kjente sanger
-------------

* «Tømmer og Luksus»
* «Det var kun en drøm»
* «På Flisa»
* «Du eller ingen»
* «Härliga Värmland»
* «Brevet til mamma»
* «Rosen»
* «Bilhandler Th. Svendsen»
* «Den stora dagen»
* «Riktige venner»
* «Hvem skal dømme»
* «Svinesundsvisa»
* «Soldatens kortstokk»
* «Syng meg hjem igjen»
* «Pappas Lille Gull»
* «Pappa kan jeg kalle henne mamma»

Referanser
----------

1. ↑  Krokstrand, Mats (18. mars 2018). «Håkon Banken er død». Glåmdalen. Besøkt 18. mars 2018.
2. ↑

Eksterne lenker
---------------

* (en) Håkon Banken på Discogs Rediger på Wikidata

* (en) Håkon Banken på MusicBrainz Rediger på Wikidata

* (en) Håkon Banken på Spotify Rediger på Wikidata

* (no) Håkon Banken på Rockipedia Rediger på Wikidata

|  |  |
| --- | --- |
| Oppslagsverk/autoritetsdata | Rockipedia **·** VIAF **·** MusicBrainz **·** Discogs
 |
**Grassington** er en markedsby og verdslig sogn i distriktet Craven i området Wharfedale, beliggende i det seremonielle grevskapet North Yorkshire, England. Byen ligger i et kalksteinslandskap omkring halvannen mil fra klosteret Bolton Abbey, i nasjonalparken Yorkshire Dales. Lokalt kalles stedet også *Gurston* eller *G-Town*. I henhold til folketellingen i 2011 har byen og sognet en befolkning på 1126 innbyggere.

I 1282 fikk stedet et markedscharter, hvilket i praksis betyr at det fikk status som by (*town*). Markedet ble holdt regelmessig inntil omkring 1860. 

På begynnelsen av 1600-tallet ble blygruver en viktig næringsvei i området. Med åpningen av Yorkshire Dales Railway i 1901 fikk Grassington et oppsving, da mange besøkende begynte å komme dit. En del slo seg ned der, og tok arbeid i Skipton eller i kalksteinsbruddene. 

Grassington er viktigste bosetning og turistsentrum i øvre del av Wharfedale. Nasjonalparkens informasjonssenter for området ligger på Hebden Road. 

Omkring fem kilometer nord for landsbyen, ved Kilnsey, er det et overheng slipt ut av en isbre, Kilnsey Crag. I Lower Grass Wood, omkring to kilometer utenfor Grassington, finner man et område med oldtidsskog, hvor det er rester etter et fort fra jernalderen.

Referanser
----------

1. ↑  «Town population 2011» Arkivert 28. august 2016 hos Wayback Machine. *Neighbourhood Satistics*. Office for National Statistics

Eksterne lenker
---------------

(en) Grassington – kategori av bilder, video eller lyd på Commons


* Grassington hos Wikivoyage
* Map of the Grass Wood
* Grassington Lead Mining Trail by Craven & Pendle Geological Society Arkivert 4. mai 2017 hos Wayback Machine.
* Lead mines – Meerstones of Grassington Moor Arkivert 7. oktober 2016 hos Wayback Machine.

  


|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames **·** GeoNames **·** MusicBrainz
 |
**Håkon Martin Breivoll** (født 8. februar 1886 i Ibestad, død 5. mai 1955) var en norsk politiker. Han representerte Arbeiderpartiet i Troms på Stortinget i to perioder.

Breivoll var utdanna lærer (Tromsø 1907) og underviste først på skoler i Kvæfjord, på Stokmarknes, på Skjervøy og i Sund i Lofoten. Fra 1915 til 1953 var han så på Breivoll skole i Ibestad. I 1925 overtok han farsgården samme sted.

Breivoll var ordfører i Ibestad fra 1923 til 1940 og igjen i 1945. Han var vararepresentant til Stortinget i 1934–36 og 1937–40. Representanten Alfons Johan Johansen døde i 1941, og Breivoll møtte derfor som representant da førkrigs-Stortinget hadde sine samlinger i 1945. Ved valget denne høsten blei han innvalgt som Troms fylkes andrerepresentant. Han blei gjenvalgt i 1949. Den første perioden satt han i finans- og tollkomiteen, den andre i kirke- og undervisningskomiteen.

Referanser
----------

1. ↑   Stortinget og statsrådet : 1915–1945. B. 1 : Biografier, side(r) 150[Hentet fra Wikidata]

Kilder
------

* Trond Nordby (red.): *Storting og regjering 1945–1985* (2 bind), Kunnskapsforlaget 1985

Eksterne lenker
---------------

* (no) Håkon Martin Breivoll hos Stortinget Rediger på Wikidata

* (no) Håkon Martin Breivoll hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** Historisk befolkningsregister **·** Stortinget
 |
***Graphium megarus*** er en sommerfugl i familiegruppen svalestjerter. Den lever i sørøst i Asia

Utseende
--------

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.

Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.

Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.

Levevis
-------

Paringen skjer ved sammenkobling mellom de to kjønnene.

Larven er radikalt forskjellige fra de voksne, både i levevis og i kroppsbygning. Larven lever som plantespiser.

*Graphium megarus* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.

Systematisk inndeling
---------------------

**Treliste**
* sommerfugler (Lepidoptera)
	+ gruppe / overfamilie dagsommerfugler (Papilionoidea)
		- familie svalestjerter (Papilionidae)
			* delgruppe Papilioninae
				+ slekt *Graphium*
					- ***Graphium megarus*** (Westwood, 1844)
					- Synonym: *Papilio megarus* Westwood, 1844

Kilder
------

* www.funet.fi – Lepidoptera database
* Papilionidae – revised GloBIS/GART species checklist Arkivert 9. september 2010 hos Wayback Machine.

Eksterne lenker
---------------

* (en) *Graphium megarus* i Encyclopedia of Life Rediger på Wikidata

* (en) *Graphium megarus* i Global Biodiversity Information Facility Rediger på Wikidata

* (en) *Kategori:Graphium megarus* – bilder, video eller lyd på Wikimedia Commons Rediger på Wikidata

* *Graphium megarus* – detaljert informasjon på Wikispecies Rediger på Wikidata
* *Graphium megarus* – www.nic.funet.fi/
**Brega** var et historisk kongedømme i Irland, styrt av klanen **Síl nÁedo Sláine**. Denne artikkelen omhandler både klanen og kongedømmet.

Klanen Síl nÁedo Sláine tok sitt navn som etterkommere av Áed Sláine, sønn av Diarmait mac Cerbaill. De tilhørte dynastiet Uí Néill, og regnet seg som etterkommere av Niall Noigíallach gjennom dennes sønn Conall Cremthainne.

Den grenen av Uí Néill som tok kontroll over den sentrale delen av Irland (Míde) på 500-tallet ble senere kalt det sørlige Uí Néill. Det var Áed Sláine og hans etterkommere i Brega som gjorde Uí Néill til den dominerende makten i denne regionen.

Brega hadde navn fra *Mag Breg*, slettelandet i dagens grevskap Meath og grevskapet Dublin. Innenfor dette landskapet lå Tara, som ifølge tradisjonen var høysetet for Irlands mytologiske konger. Tittelen konge av Tara ble brukt videre i middelalderen om overherredømmet for Uí Néill klanene, og etter annalene og dømme ogsåoverkonge av Irland. Åtte av Bregas Síl nÁedo Sláine var konger av Tara, selv om kontrollen av Taraåsen ikke hadde direkte betydning for kongeverdigheten.

Síl nÁedo Sláine ble svekket av indre splittelse, samtidig som den beslektede klanen Clann Cholmain som var deres naboer i vest vokste i makt. I 743 var det for første gang en konge fra Clann Cholmainn som fikk tittelen konge av Tara, og siden var det ingen konger fra Síl nÁedo Sláine før Congalach Cnogba i 944 (han stammet også fra Clann Cholmainn på morsiden). Fra midten av 700-tallet ble Brega delt i to rivaliserende kongedømmer, Lagore i sør og Cnogba (*Knowth*) i nord. Den indre splittelsen vedvarte, og dette ble utnyttet av de norrøne som etablerte et selvstendig kongedømme i Dublin og ekspanderte på Bregas bekostning.

Konger av Brega
---------------

Navn i **uthevet** skrft er også regnet som overkonger av Irland. Listen er ikke komplett.

* **Áed Sláine** (død 604) sønn av Diarmait mac Cerbaill
* ...
* Congal (død 634) sønn av Áed Sláine
* Ailill (død 634) sønn av Áed Sláine
* **Blathmac** (død 665) og **Diarmait** (død 665), sønner av Áed Sláine
* Conaing Cuirre (død 662) sønn av Congal
* **Sechnussach** (død 671) sønn av Blathmac
* **Cenn Fáelad** (død 675) søn av Blathmac
* **Finsnechta Fledach** (død 695) sønn av Áed Sláines sønn Dúnchad
* Congalach (død 696) sønn av Conaing Cuirre
* Irgalach (død 702) sønn av Conaing Cuirre
* Amalgaid (død 718) sønn av Congalach
* ...
* **Fogartach** (død 724) sønn av Niall sønn av Cernach Sotal sønn av Diarmait
* **Cináed** (død 728) sønn av Irgalach
* Conaing (død 742) sønn av Argalaid
* ...
* Cairpre (død 771) sønn av Fogartach
* Congalach (død 778) sønn av Conaing
* ...
To polske trebutter
Lagget, norsk butt av gran, med lokk
En **butt** er en form for kar, tønne eller bøtte ofte brukt til lagring av vin, fløte eller andre, ofte flytende, produkter. Det engelske *butt* var et britisk hulmål tilsvarende to oksehoder eller fire tønner. En butt kan være et sherry- eller whiskyfat på 491 liter. Rakfisk legges tradisjonelt ned i «butt». I Sykkylven er en «butt» et lite stavkjørel ofte brukt til smør, og mindre enn en «kvartel» som er en fjerdedels tønne.

Referanser
----------

1. ↑  Store norske leksikon, «Butt».
2. ↑  Det norske akademis ordbok s.v.
3. ↑  Johnson, Hugh (1985). *Veileder til vin-gleder: vinkunnskap, lagring, servering, kjøp*. Oslo: Schibsted. ISBN 8251610397.
4. ↑  Strømstad, Aase (1995). *Norsk mat*. [Oslo]: Aventura. ISBN 8258810987.
5. ↑  *Vårt norske kjøkken*. Kristiansund: KOM forl. 1993. s. 33. ISBN 8290823215.
6. ↑  *Ord og uttrykk i Sykkylven*. [Sykkylven: Sykkylven sogenemnd. 1999.

|  |  |
| --- | --- |
| Oppslagsverk/autoritetsdata | Store norske leksikon
 |
| Medaljeoversikt |
| --- |
| Friidrett |
| Konkurrerte for Usbekistans flagg Usbekistan |
| Sentralasiatisk U18-mesterskap i friidrett |
| Gull | Tashkent 2021 | Kulestøt |
| Sølv | Tashkent 2021 | Spydkast |

**Malika Nasreddinova** (født 13. februar 2004) er en usbekisk friidrettsutøver som konkurrerer i kulestøt. Hun ble nasjonal mester i kulestøt innendørs og utendørs i 2022.

Idrettskarriere
---------------

### Sesongen 2021

Nasreddinova kom på andreplass i kulestøt under det usbekiske U18-mesterskapet i 2021, og hun kom også på andreplass i det usbekiske mesterskapet i friidrett (senior). Hun deltok i det sentralasiatiske U18-mesterskapet i friidrett 2021, og fikk der gull i kulestøt (3 kg) og sølv i spydkast (500 gram).

### Sesongen 2022

Hun ble nasjonal mester i kulestøt innendørs i februar, der hun kastet 14,77 meter, og utendørs vant hun kulestøt under det usbekiske U20-mesterskapet i mai og under det usbekiske mesterskapet i friidrett i juni. Hun deltar i kulestøt under U20-VM i friidrett 2022, der hun fikk best resultat i kvalifiseringen, med ny personlig rekord på 16,13 meter.

Referanser
----------

1. 1 2  World Athletics - *Malika Nasreddinova - Results*, besøkt 2 august 2022.
2. ↑  «Shot Put Women – Qualification – Summary» (PDF). World Athletics. 1. august 2022.

Eksterne lenker
---------------

* (en) Malika Nasreddinova – World Athletics Rediger på Wikidata
**Butjønnseter** ligger på nordre del av Blefjell, også kalt Storeble. Den tidligere setra kan nås ved å benytte siste (nordligste) avkjørsel fra Numedalen, den såkalte Storebleveien. Dette er en bomvei, der det bare kan benyttes kredittkort.

Butjønnseter ligger ved Storebleveiens endepunkt, 804 m over havet. Her er det parkeringsplass, og herfra går det stier til Kroktjønn og videre til Åklinuten. Siste del av stien til Åklinuten er dårlig merket. Noen hundre meter sør for parkeringsplassen går det også merket sti til Eriksbu via den private bomveien til Hukasætra. Om vinteren går det skiløype fra Butjønnseter til bl.a. Mesetre (Meseter). Det går ofte også scooterspor til Kroktjønn og videre til Eriksbu.

* Oversikt Butjønnseter  Foto: Arnstein RønningOversikt Butjønnseter   
 Foto: Arnstein Rønning
* Gammelt fjøs på setervollenGammelt fjøs på setervollen
* Høst ved ButjønnseterHøst ved Butjønnseter
* Vinter ved ButjønnseterVinter ved Butjønnseter

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
**LUNAR-COV19** er en vaksinekandidat rettet mot Covid-19. Den er utviklet av Arcturus Therapeutics i partnerskap med Singapores Duke–NUS Medical School. Denne Covid-19-vaksinekandidaten benytter seg av STARR-teknologi

Arcturus Therapeutics gikk også i partnerskap med Catalent, en organisasjon for utvikling og produksjon, som produserte en rekke utgaver av Arcturus' COVID-19 mRNA- vaksinekandidat. Den transporteres i pulverform og krever ikke usedvanlig kalde temperaturer. 

Klinisk testing av LUNAR-COV19 på mennesker begynte i juli 2020.

Referanser
----------

1. ↑  «Coronavirus: Clinical trials for Singapore's vaccine project could start in August». *The Straits Times*. Besøkt 27. april 2020.
2. ↑  «With Arcturus, Catalent bags another COVID project - Bioprocess Insider». *BioProcess International* **(engelsk)**. 6. mai 2020. Besøkt 8. mai 2020.
3. ↑  «Phase 1/2 Ascending Dose Study of Investigational SARS-CoV-2 Vaccine ARCT-021 in Healthy Adult Subjects - Full Text View - ClinicalTrials.gov». *clinicaltrials.gov* **(engelsk)**. Besøkt 27. juli 2020.